wickkiey/tamil-wikipedia-markdown huggingface dataset:
# ஐஸ் கியூப்


**ஐஸ் கியூப்** (Ice Cube, அல்லது "பனிகட்டி"), பிறப்பு **ஓஷே ஜாக்சன்** (O'Shea Jackson, ஜூன் 15, 1969) ஒரு அமெரிக்க ராப் இசைப் பாடகரும் நடிகரும் ஆவார்.  

வரலாற்றில் மிகச்சிறந்த ராப் இசைக் கலைஞர்களில் ஒருவர் என்று பல ராப் இசை நிபுணர்களால் குறிப்பிட்ட ஐஸ் கியூப் என்.டபிள்யூ.ஏ. என்ற ராப் இசைக் குழுமத்தில் ஒரு உறுப்பினராக இருந்து முதலாக ராப் உலகத்தில் சேர்ந்தார். என்.டபிள்யூ.ஏ. உடன் புகழுக்கு வந்து 1990இல் அமெரிக்காஸ் மோஸ்ட் வாண்டெட் என்ற முதலாம் தனி ஆல்பத்தை படைத்தார். இதுவும் இவரின் அடுத்த ஆல்பம், டெத் செர்ட்டிஃபிகேட்டும் இவரின் மிக புகழான ஆல்பம்கள் ஆகும். இவர் கேங்க்ஸ்ட ராப் என்ற ராப் இசை வகையை தொடங்கினர்களில் ஒன்றாவார். இவரின் ராப் பாடல்களில் இன மோதல், ஆப்பிரிக்க அமெரிக்கர்களின் சமூகமும் பிரச்சனைகளும், ஐக்கிய அமெரிக்க அரசியல் போன்ற நோக்கங்களைப் பற்றி பாடல்களை எழுதுவார்.  

1992இல் இவர் இஸ்லாம் சமயத்துக்கு நம்பிக்கை மாற்றினார். நடு 1990கள் முதல் நடிக்க தொடங்கினார். கிரிஸ் டக்கர் உடன் 1995இல் வெளிவந்த ஃபிரைடே என்ற நகைச்சுவைத் திரைப்படத்தில் நடித்து திரைப்பட உலகில் புகழுக்கு வந்தார். இவரின் வேறு சில புகழ்பெற்ற திரைப்படங்கள் பார்பர்ஷாப், ஆர் வீ தேர் யெட், பாய்ஸ் இன் த ஹுட் ஆகும்.  

## ஆல்பம்கள்
- 1990: அமெரிக்காஸ் மோஸ்ட் வாண்டெட் (AmeriKKKa's Most Wanted)
- 1990: *கில் அட் வில்* (Kill At Will)
- 1991: *டெத் சர்ட்டிஃபிகேட்* (Death Certificate)
- 1992: *த பிரெடட்டர்* (The Predator)
- 1993: *லீத்தல் இஞ்செக்சன்* (Lethal Injection)
- 1998: *வார் & பீஸ் - வால்யும் 1: த வார் டிஸ்க்* (War & Peace - Volume 1: The War Disc)
- 2000: *வார் & பீஸ் - வால்யும் 2: த பீஸ் டிஸ்க்* (War & Peace - Volume 2: The Peace Disc)
- 2006: *லாஃப் நௌ, க்ரை லேட்டர்* (Laugh Now, Cry Later)
- 2008: *ரா ஃபுட்டெஜ்* (Raw Footage)
# தாபோ உம்பெக்கி



**தாபோ முவுயெல்வா உம்பெக்கி** (*Thabo Mvuyelva Mbeki*, பிறப்பு: ஜூன் 18, 1942) தென்னாப்பிரிக்காவின் குடியரசுத் தலைவர் ஆவார். 14 வயதில் ஆப்பிரிக்க தேசிய காங்கிரஸ் கட்சியை சேர்ந்தார். ஐக்கிய இராச்சியத்தில் சசெக்ஸ் பல்கலைக்கழகத்தில் பொருளியல் படித்துள்ளார். 1994இல் தென்னாப்பிரிக்காவில் நிறவெறி அரசு முடிவுக்கு வந்து நெல்சன் மண்டேலா குடியரசுத் தலைவர் பதவியில் ஏறும்பொழுது உம்பெக்கி துணைத் தலைவராக பதவியில் ஏறினார். 1999இல் உம்பெக்கி குடியரசுத் தலைவராக ஆனார்.  

2008இல் செப்டம்பர் 20ஆம் தேதி ஆப்பிரிக்க தேசிய காங்கிரஸ் கட்சி இவருக்கு ஆதரவு பின்வாங்கியுள்ளது. இதனால் உம்பெக்கி பதவி விலகுவதற்கு உடன்பட்டார்.
# ஓசுனி முபாரக்


2011 ஏப்ரல் 13 இல் முபாரக்கும் அவரது இரண்டு மகன்களும் ஊழல் மற்றும் அதிகார முறைகேடு ஆகிய குற்ரச்சாட்டுகளுக்காக 15 நாட்கள் தடுத்து வைக்கப்பட்டனர். மக்கள் புரட்சியின் போது அமைதியான போராட்டக்காரர்கள் கொல்லப்படுவதைத் தடுக்கத் தவறியதற்காக முபாரக்கிற்கு விசாரணைக்கு உத்தரவிடப்பட்டது. இதற்கான விசாரணைகள் 2011 ஆகத்து 3 ஆம் நாள் ஆரம்பமாயின. 2012 சூன் 2 இல், எகிப்திய நீதிமன்றம் முபாரக்கிற்கு ஆயுள் தண்டனை வழங்கியது. சிறைக்காலத்தில், இவர் தொடர்ச்சியான சுகவீன நெருக்கடிகளை சந்தித்தார். 2013 சனவரி 13 இல், எகிப்திய உயர் நீதிமன்றம் முபாரக் மீதான குற்றச்சாட்டுகளுக்கு மீள் விசாரணைக்கு உத்தரவிட்டது. இவரது வழக்கு மீண்டும் விசாரணைக்கு வந்தபோது, முபாரக், அவரது மகன்கள் மீதான ஊழல் குற்றச்சாட்டுகள் நிரூபிக்கப்பட்டு 2015 மே 9 சிறைத்தண்டனை வழங்கப்பட்டது. 2015 அக்டோபர் 12 இல் முபாரக் இராணுவ மருத்துவமனையில் தடுத்து வைக்கப்பட்டு, மகன்கள் விடுதலை செய்யப்பட்டனர். 2017 மார்ச் 2 இல் இவர் குற்றமற்றவர் என அறிவிக்கப்பட்டு, 2017 மார்ச் 24 இல் விடுதலை செய்யப்பட்டார்.  

2020 பெப்ரவரி 25 இல் முபாரக் தனது 91-வது அகவையில் கெய்ரோவில் காலமானார். இவரது உடல் இராணுவ மரியாதையுடன் அடக்கம் செய்யப்பட்டது.
# பஞ்சாபி மக்கள்


**பஞ்சாபி மக்கள்** (*Punjabi people*; பஞ்சாபி: ਪੰਜਾਬੀ, پنجابی) தெற்காசியாவில் வாழும் இந்திய-ஆரிய இனக்குழுவைச் சேர்ந்தவர்கள். இந்தியப் பஞ்சாப்பில் சீக்கியமும் பாகித்தானப் பஞ்சாப்பில் இசுலாமியமும் பெருவாரியாகப் பின்பற்றப்படுகிறது. பஞ்சாபியர்களின் பஞ்சாபி மொழி இந்திய-ஆரிய மொழிக்குடும்பத்தைச் சேர்ந்தது. உலகெங்கும் கிட்டத்தட்ட 120 மில்லியன் பஞ்சாபிகள் உள்ளனர்.
# பாங்கரா (இசை)



**பங்கரா** (பஞ்சாபி: ਭੰਗੜਾ بھنگڑا; *Bhangra*; pə̀ŋgɽäː) என்பது பஞ்சாபி பண்பாட்டு பின்புலத்தில் தோற்றம் பெற்ற ஒரு ஆடல் வடிவத்தையும் அதனோடு இணைந்து இசைக்கப்படும் இசை வடிவத்தையும் குறிக்கின்றது.  
பங்கரா பஞ்சாப் நிலப்பகுதியின் விவசாயிகளின் கொண்டாட்ட நாட்டார் ஆடல் இசை வடிவமாக தோற்றம் பெற்றது. பஞ்சாபி மக்கள் மேற்கு நாடுகளுக்கு இந்த வடிவத்தை எடுத்து சென்று, இன்று உலககெங்கும் விரும்பிக் கேட்கப்படும் ஆடப்படும் வடிவமாக இருக்கின்றது. அதன் பஞ்சாபி நாட்டார் வடிவ தோற்றத்தில் இருந்து இன்று பல புதிய நடைகளையும் மொழிகளையும் இணைத்து பங்கரா வளர்ந்து நிற்கின்றது.
# சீருடற்பயிற்சிகள்


**சீருடற்பயிற்சிகள்** (Gymnastics) என்பவை வலிமை, சுறுசுறுப்பு, ஒருங்கியக்கம் ஆகியவை கூட்டாக தேவைப்படும் உடற்பயிற்சி செயல்திறன்களைக் குறிக்கிறது. இந்த விளையாட்டானது ஒலிம்பிக் விளையாட்டு போட்டிகளில் ஒன்றாகும்.  

## வகைகள்
- சமநிலையில்லாச் சட்டங்கள்
- சமநிலை விட்டம்
- குதிரை தாவுதல்
- குதிரைக் கரடு
- கிடைச் சட்டம்
- நிலைத்த வளையங்கள்
- இணைச் சட்டங்கள்
# விக்கிப்பீடியா:முதற்பக்கக் கட்டுரைகள்/ஜூலை 6, 2008


**சோலைமந்தி** இந்தியாவின் மேற்குத் தொடர்ச்சி மலைகளில் காணப்படும் மந்தி இனத்தைச் சேர்ந்த முதனிகளாகும். இம்மந்தியின் வெளிப்புற தோல் மயிர்கள் மின்னும் கரு நிறத்தைக் கொண்டவை. இதன் வால் சிங்கத்தின் வால் போன்று இருப்பதால் ஆங்கிலத்தில் இது *Lion Tailed Macaque* என்று அழைக்கப்படுகிறது. இம்மந்தியின் தமிழ்ப் பெயரான "சோலைமந்தி" என்பது அறியப்படாமல், இதன் ஆங்கிலப் பெயரின் நேரடி மொழிபெயர்ப்பான "சிங்கவால் குரங்கு" என்று தவறாக அழைக்கப்படுகிறது. இவ்விலங்கிற்கு "கருங்குரங்கு" என்றொரு பெயரும் உண்டு.  

---

கணிதத்தில் **சூனியம்** அல்லது **சுழி** (*zero*) என்ற எண் மனித சமூகத்திற்கே பழங்கால இந்தியா அளித்த பரிசு எனக்கொள்ளலாம். மனிதனுடைய வரலாற்றில் பண்பாடு, நாகரிகம் இவைகளின் வளர்ச்சியில் அது ஒரு முக்கியமான கண்டுபிடிப்பு. அதனுடைய இன்னொரு பாகமான இடமதிப்புத் திட்டத்தின் (*Positional notation*) பிரம்மாண்டப் பயன்பாட்டிற்கும் சுழி என்ற அந்தக் கருத்தே முழுமுதற் காரணம் எனக் கூறலாம். எல்லா எண்களையும் பத்தே குறியீடுகளைக் கொண்டு குறிப்பிட முடியும் என்ற கருத்துதான் தசம இடமதிப்புத்திட்டம். நமக்கு இரண்டு ஆயிரமாண்டுகளாகத் தெரியும் அத்தனை கணிதமும், கணக்கீட்டு முறைகளும் இவ்விரண்டு கருத்துகளினால்தான் முன்னேற்றப் பாதையில் தொடங்கின.  

---

**வள்ளுவர் கோட்டம்**, புகழ் பெற்ற திருக்குறளைத் தமிழுக்குத் தந்த சங்ககாலத் தமிழ்ப் புலவரான திருவள்ளுவருக்காகக் கட்டப்பட்டுள்ள ஒரு நினைவகம் ஆகும். இது தமிழ் நாடு மாநிலத் தலைநகரமான சென்னையில், கோடம்பாக்கம் பெருந்தெரு மற்றும் வில்லேஜ் தெருக்கள் சந்திப்புக்கு அண்மையில் அமைந்துள்ளது. இந் நினைவகம், 1976 ஆம் ஆண்டில் அமைக்கப்பட்டது.
# சுவீடிய குரோனா


**சுவீடிய குரோனா** (நாணயக் குறியீடு *SEK*) என்பது, 1873 ஆம் ஆண்டிலிருந்து, சுவீடன் நாட்டின் நாணயமாக இருந்து வருகிறது. உள்ளூரில் இது *kr* எனச் சுருக்கமாகக் குறிக்கப்படுகின்றது. குரோனா என்பதன் பன்மை *குரோனர்* ஆகும். ஒரு குரோனா 100 *ஓரே* (öre) க்குச் சமமானது. சுவீடிய குரோனா, பின்லாந்தின் அலண்ட் தீவுகளின் சில பகுதிகளில் அதிகார முறையிலல்லாமல் புழக்கத்தில் உள்ளது.  

## வரலாறு
1873 ஆம் ஆண்டில் ஸ்கண்டினேவியப் பணமுறை ஒன்றியம் உருவாக்கப்பட்டபோது அன்று சுவீடனில் புழக்கத்தில் இருந்த சுவீடிய ரிக்ஸ்டேலர், ரிக்ஸ்மிண்ட் என்பவற்றுக்குப் பதிலாக குரோனா அறிமுகப்படுத்தப்பட்டது. இவ்வொன்றியத்தின் ஏனைய உறுப்பு நாடுகளான டென்மார்க், நோர்வே ஆகியவற்றிலும் இதே நாணயம் குரோனே (krone) என்னும் பெயரில் புழக்கத்துக்கு வந்தது. தங்கத்தைத் தர அளவீடாகக் கொண்ட இம்மூன்று நாணயங்களும், தூய தங்கத்தின் என வரையறுக்கப்பட்டது.  

முதலாம் உலகப் போருக்குப் பின் பணமுறை ஒன்றியம் கலைக்கப்பட்ட போதிலும், மூன்று நாடுகளும் அதே பெயர்களையே தொடர்ந்தும் பயன்படுத்தி வந்தன. ஆனால் நாணயங்கள் வேறு வேறானவையாகும்.  

## நாணயக் குற்றிகள்
1873 க்கும், 1876 க்கும் இடையில் 1, 2, 5, 10, 50 ஆகிய ஓர்கள் பெறுமதி கொண்ட நாணயக் குற்றிகளும், 1, 2, 10, 20 குரோனர் பெறுமதி கொண்ட நாணயக் குற்றிகளும் வெளியிடப்பட்டன. இவற்றில், 1, 2, 5 ஓர்களுக்கான நாணயக் குற்றிகள் வெண்கலத்தாலும், 10, 25, 50 ஓர்களும், 1, 2 குரோனர் நாணயங்கள் வெள்ளியாலும், 10, 20 குரோனர் நாணயங்கள் தங்கத்தாலும் செய்யப்பட்டிருந்தன. தங்கத்தாலான 5 குரோனர் நாணயம் 1881 ஆம் ஆண்டில் புதிதாகச் சேர்க்கப்பட்டது.  

தங்க நாணயங்களின் உற்பத்தி 1902 ஆம் ஆண்டில் நிறுத்தப்பட்டது. பின்னர் 1920 க்கும், 1925 க்கும் இடையில் சிறிது காலம் தங்க நாணயங்கள் வெளியிடப்பட்டன. ஆனால், அதன் பின்னர் முற்றாகவே நிறுத்தப்பட்டது. முதலாம் உலகப் போர்க் காலத்தில் ஏற்பட்ட உலோகத் தட்டுப்பாட்டினால், 1917, 1919 ஆகிய ஆண்டுகளுக்கு இடைப்பட்ட காலத்தில் வெண்கலத்துக்குப் பதிலாக இரும்பும், 1920 இல் வெள்ளிக்குப் பதிலாக நிக்கல்-வெண்கலமும் நாணயங்களுக்குப் பயன்பட்டன. 1927 இல் வெள்ளி நாணயங்கள் மீண்டும் புழக்கத்துக்கு வந்தன.
# சீனப் பெயர்

சீன மரபு முறைகளுக்கும், இலக்கண, ஒலிப்பியல் முறைகளுக்கும் ஒழுங்கி அமைந்த பெயர் **சீனப் பெயர்** ஆகும்.  

தமிழ்ப் பெயர், மேற்குநாட்டு பெயர் மரபுகளில் இருந்து சீனப் பெயர் மரபுகள் வேறுபடுகின்றன. சீனப் பெயர் மரபில் குடும்பப் பெயர் முதலாதகவும், நபரின் பெயர் இரண்டாவதாகவும் அமைகின்றது. ஒருவரின் குடும்பப் பெயர் தலைமுறை தலைமுறையாக வரும் பெயர். பொதுவாக அவரின் தந்தை பெயர் இல்லை.  

1977 ஆண்டு மேற்கொள்ளப்பட்ட ஒர் ஆய்வின் படி 45 குடும்பப் பெயர்களை 70% சீனர்கள் கொண்டிருக்கின்றார்கள். அவை பின்வருமாறு:  

Top 10 surnames, which together account for about 40% of Chinese people in the world. Many surnames have various ways of romanization, the following listed spellings include பின்யின், which is the standard in the PRC and சிங்கப்பூர், and other commonly used spellings.  

Li/Lee 李, Wang/Wong 王, Zhang/Chang 張/张, Zhao/Chao 趙/赵, Chen/Chan 陳/陈, Yang/Young 楊/杨, Wu 吳/吴, Liu 劉/刘, Huang/Wong 黃/黄, Zhou/Chow 周  

The 11th to 20th common surnames, which together account for more than 10% of Chinese people in the world:  

Xu/Hsu 徐, Zhu/Chu 朱, Lin/Lam 林, Sun 孫/孙, Ma 馬/马, Gao/Kao 高, Hu 胡, Zheng 鄭/郑, Guo 郭, Xiao/Siu/Hsiao/Siew 蕭/萧/肖  

The 21st to 30th common surnames, which together account for about 10% of Chinese people in the world:  

Xie/Hsieh/Cheu 謝/谢, He/Ho 何, Xu/Hsu 許/许, Song/Soong 宋, Shen 沈, Luo 羅/罗, Han 韓/韩, Deng 鄧/邓, Liang 梁, Ye 葉/叶  

The next 15 common surnames, which together account for about 10% of Chinese people in the world:  

Fang/Fong 方, Cui 崔, Cheng 程、Pan 潘, Cao 曹, Feng 馮/冯, Wang 汪, Cai 蔡, Yuan 袁, Lu 盧/卢, Tang 唐, Qian 錢/钱, Du 杜, Peng 彭, Lu 陸/陆  

## இவற்றையும் பாக்க
- தமிழ்ப் பெயர்
- சீனம் தமிழ் மொழிபெயர்ப்புக் கையேடு (தொடக்க வரைபு)
# நடுத்தர வர்க்கம்

வில் நடுத்தர வர்க்கத்தை வரையறுக்கும் விளக்கப்படம்.]]  
**நடுத்தர வர்க்கம்** அல்லது **நடுத்தர வகுப்பு** என்பது, சமூகப் படிநிலை அமைப்பில் நடுவில் உள்ள வகுப்பினரைக் குறிக்கும். வெபரிய சமூக-பொருளாதாரச் சொற் பயன்பாட்டின்படி, தற்காலச் சமூகத்தின் சமூக-பொருளாதார அடிப்படையில், தொழிலாளர் வகுப்புக்கும், உயர் வகுப்புக்கும் இடையில் இருக்கும் பரந்த அளவு மக்கள் கூட்டத்தைக் குறிக்கிறது. நடுத்தர வர்க்கம் என்பதைத் தீர்மானிக்கும் அளவு கோல் வெவ்வேறு பண்பாடுகளில் வெவ்வேறு விதமாகக் காணப்படுகிறது.  

நடுத்தர வர்க்கத்தினர், நல்ல வாழ்க்கைத் தரத்தைத் தரக்கூடிய பொருளாதார வசதியைப் பெற்ற அல்லது பெற வல்ல மக்கள் குழுவினர் ஆவர். இவர்கள் மேட்டுக் குடியினர் அளவுக்கு அதிகாரத்தை அல்லது செல்வாக்கை குவியப்படுத்திக் கொண்டிருப்பதில்லை. பொதுவாக தொழிற்துறை வல்லுனர்கள், புலமையாளர்கள், அரச சேவையாளர்கள், ஊடகவியலாளர்கள் இந்த வர்க்கத்தில் அடங்குவர். பொருளாதார, வாழ்கைத்தர நிலைமைகளைப் பொறுத்து விவசாயிகளும் தொழிலாளர்களும் கூட இந்த வரையறைக்குள் வரக்கூடும்.  

## கருத்துருவின் வரலாறு
நடுத்தர வர்க்கம் என்பதற்கு ஈடான ஆங்கிலச் சொல் *middle class* என்பது 1745 ஆம் ஆண்டில் சேம்சு பிராட்சா என்பவரால் முதன் முதலில் பயன்படுத்தப்பட்டது. எனினும், இச்சொல் பல பொருள்களில், சில வேளைகளில், முரண்பட்ட பொருள் தரும்படி பயன்பட்டது. ஒரு காலத்தில் ஐரோப்பாவில், இச்சொல், பிரபுக்களுக்கும், குடியானவர்களுக்கும் இடையில் உள்ள மக்களைக் குறிக்கப் பயன்பட்டது. பிரபுத்துவ வகுப்பினர் நாட்டுப்புற நிலங்களுக்கு உடமையாளர்களாக இருந்தனர். குடியானவர்கள் அவர்களுடைய நிலங்களில் வேலை செய்தனர். இவ்வகுப்புக்களுக்குப் புறம்பாகப் புதிதாக உருவான, வணிகச் செயற்பாடுகளோடு தொடர்புள்ள நகர வாசிகள், நடுத்தர வகுப்பினராகக் கருதப்பட்டனர். இன்னொரு வரைவிலக்கணப்படி, பிரபுத்துவ வகுப்பினரோடு போட்டியிடக் கூடிய அளவுக்கு மூலதனம் வைத்திருந்த முதலாளிகள் நடுத்தர வகுப்பினர் எனப்பட்டனர். தொழிற் புரட்சிக் காலத்தில், பெருமளவு மூலதனத்தைக் கொண்ட இலட்சாதிபதிகளாக இருப்பதே நடுத்தர வகுப்பினருக்குரிய தகுதியாக இருந்தது. பிரெஞ்சுப் புரட்சியை நிகழ்த்தியவர்கள் நடுத்தர வகுப்பினரே.  

நடுத்தர வகுப்பு என்பதற்கான தற்காலப் பொருளுடன் கூடிய பயன்பாடு முதலில் 1913 ஆம் ஆண்டின் ஐக்கிய இராச்சியப் பதிவாளர் நாயகத்தின் அறிக்கையில் காணப்பட்டது. இதில் புள்ளியியலாளர், டி. எச். சி. இசுட்டீவன்சன், நடுத்தர வகுப்பினரை உயர் வகுப்பினருக்கும் தொழிலாளர் வகுப்பினருக்கும் இடைப்பட்டவர்களாகக் குறிப்பிட்டார். உயர்தொழில் வல்லுனர்கள், மேலாளர்கள், மூத்த அரச அதிகாரிகள் போன்றோர் நடுத்தர வகுப்பினராகக் கொள்ளப்பட்டனர்.  

முதலாளித்துவத்தில், நடுத்தர வகுப்பு என்பது, பூர்சுவாக்களையும், சிறு பூர்சுவாக்களையுமே குறித்தது. ஆனால், பெரும்பாலான சிறு பூர்சுவாக்கள் ஏழைகளாகவும், பாட்டாளிகளாகவும் ஆனதாலும், நிதி முதலாளித்துவத்தின் வளர்ச்சியாலும், உயர்மட்டத் தொழிலாளர், உயர்தொழில் வல்லுனர், அலுவலகப் பணியாளர் போன்றோர் நடுத்தர வகுப்பினராகக் கருதப்படுகின்றனர்.
# அடித்தட்டு வர்க்கம்

**அடித்தட்டு வர்க்கம்** எனப்படுவது பொருளாதார சமூக அடுக்கமைவில் மிகவும் பின் தங்கிய மக்கள் குழுவாகும். இவர்களைப் பற்றி ஒட்டுமொத்தமாக வரையறை செய்வது கடினம். எவ்வளவு உழைத்தும் தொடர்ந்தும் பின் தங்கி நிற்கும் தொழிலாளர்கள், விவசாயிகள். எளிமையான வாழ்வு முறைகளைத் தேர்ந்த துறவிகள் போன்றோர், குடி போதை போன்ற தீய பழக்கங்களுக்கு அடிமைப்பட்டு பின் தங்கியோர், நோய் சமூகக் கட்டமைப்பு போன்ற இதர காரணிகளால் பின் தங்கியோர் என பல தரப்பட்ட மக்கள் அடித்தட்டு வர்க்கம் என்ற வட்டத்துக்குள் வரக்கூடும்.  

ஆங்கிலத்தில் working class, underclass என்றும் வேறுபடுத்திக் காட்டுவர். அதற்கு சற்று ஒத்து தமிழிலும் உழைப்பாளிகள், விளிம்பு நிலை மக்கள் என்ற சொல்லாடல்களும் உண்டு.  

## இவற்றையும் பாக்க
- :en:Working class
# விரைவோட்டம்

விரைவோட்டப்போட்டி]]  
விரைவோட்டப் போட்டியில் புறப்பட அணியமாய் இருக்கும் ஓட்டவீரர்கள்]]  
**விரைவோட்டம்** (*sprint*) அல்லது சுருக்கோட்டம் (குறுவிரையோட்டம்) என்பது அனைத்துலகிலும் நடைபெறும் ஓர் ஓட்டப்பந்தயம். இவ்வோட்டப்போட்டி ஒலிம்பிக்கில் மிகப்பலராலும் விரும்பிப் பார்க்கப்படும் ஒரு விளையாட்டு. இவ்வகை ஓட்டப்போட்டியில் ஏறத்தாழ 8-10 பேர் ஒரே நேரத்தில் புறப்பட்டு ஒரு குறிப்பிட்ட நீளம் கொண்ட தடகளத்தை கடக்க மிகவிரைந்து ஓடுவார்கள். யாரொருவர் முதலில் எல்லோரையும் முந்திக்கொண்டு தடகள எல்லையைக் கடக்கின்றார்கள் என்பதே போட்டி. இது தட கள விளையாட்டுக்களில் ஒன்று. பொதுவாக தடகளத்தின் நீளம் 60, 100, 200, 400 மீட்டர்களாக இருக்கும். மாரத்தான் போட்டிகள் போல் அல்லாமல் முழுத் தொலைவும் உயர்வேகத்தில் வீரர்கள் ஓட முற்படுவார்கள். பொதுவாக 60 மீ விரைவோட்டம் திறந்த வெளியில் நடைபெறுவதில்லை. அது உட்கூடத்திலேயே நடப்பது.  

## பொதுவான தொலைவுகள்
- 60 மீ ஓட்டம்
- 100 மீ ஓட்டம்
- 200 மீ ஓட்டம்
- 400 மீ ஓட்டம்
# ஏர் கனடா சென்டர்



**ஏர் கனடா சென்டர்** (Air Canada Centre) (ஈழத்துவழக்கு: எயர் கனடா சென்ரர்) கனடாவின் டொராண்டோ நகரத்தில் அமைந்த விளையாட்டு அரங்கம் ஆகும். இந்த கட்டிடத்தில் என்.பி.ஏ.-இன் டொராண்டோ ராப்டர்ஸ், என்.எச்.எல்.-இன் டொராண்டோ மேபிள் லீஃப்ஸ், என்.எல்.எல்.-இன் டொராண்டோ ராக் ஆகிய விளையாட்டு அணிகள் விளையாடுகின்றன. இந்த அரங்கம் டொராண்டோவில் நடு பகுதியில் அமைந்துள்ளது.  

## படங்கள்
# மென்பந்தாட்டம்

**மென்பந்தாட்டம்** அடிபந்தாட்டைத்தை பெரிதும் ஒத்த ஐக்கிய அமெரிக்காவில் தோன்றிய ஒரு குழு விளையாட்டு ஆகும். அடிபந்தாட்டத்தில் பயன்படுத்தப்படும் பந்து சிறிதாகவும் (23&nbsp;cm சுற்றளவு) கடினமானதாகவும் இருக்கும். மென்பந்தாட்டத்தில் பயன்படும் பந்து அதைவிட பெரிதாகவும் (30&nbsp;cm சுற்றளவு) சற்று மெதுவானதாகவும் இருக்கும். அடிபந்தாட்டத்தில் எறிபவர் இடுப்புக்கு மேலே தனது கைகளை உயர்த்தி எறிவர். மென்பந்தாட்டதில் எறிபவர் இடுப்புக்குகீழே தனது கைகளை கொண்டுவந்து எறிவர். இவையே அடிப்படை வேறுபாடு.  

இலங்கை வழக்கில் மென்பந்து என்பதை டென்னிஸ் பந்தைத் குறிப்பிடுவும் பயன்படுத்தப்படுவதுண்டு.
# வார்ப்புரு:Infobox cricket tournament main

<includeonly>}  
| caption = }  

| label1 = நாடு(கள்)  
| data1 = }  

| label2 = நிர்வாகி(கள்)  
| data2 = }  

| label3 = தலைமையகம்  
| data3 = }  

| label4 = வடிவம்  
| data4 = }  

| label5 = முதல் பதிப்பு  
| data5 = }  

| label6 = கடைசிப் பதிப்பு  
| data6 = }  

| label7 = அடுத்த பதிப்பு  
| data7 = }  

| label8 = போட்டித் தொடர் வடிவம்  
| data8 = }  

| label9 = மொத்த அணிகள்  
| data9 = }  

| label10 = தற்போதைய வாகையாளர்  
| data10 = }  

| label11 = தற்போது கோப்பையை வைத்திருப்பவர்  
| data11 = }  

| label12 = அதிகமுறை வெற்றிகள்  
| data12 = }  

| label13 = தகுதி  
| data13 = }  

| label14 = Relegation to  
| data14 = }  

| label15 = அதிகபட்ச ஓட்டங்கள்  
| data15 = }  

| label16 = அதிகபட்ச வீழ்த்தல்கள்  
| data16 = }  

| label17 = தொலைக்காட்சி  
| data17 = }  

| label19 = வலைத்தளம்  
| data19 = }  

| data18 =  
}}</includeonly><noinclude>  
</noinclude>
# வார்ப்புரு:Infobox cricket tournament

<includeonly>}  
| caption = }  
| labelstyle =  
| datastyle =  
| label1 = நாட்கள்  
| data1 =  
| label2 = நிர்வாகி(கள்)  
| data2 = }  
| label3 = துடுப்பாட்ட வடிவம்  
| data3 = }  
| label4 = போட்டித் தொடர் வடிவம்  
| data4 = }  
| label5 = நடத்துனர்(கள்)  
| data5 = }  
| label6 = வாகையாளர்  
| data6 = }  
| label7 = இரண்டாமவர்  
| data7 = }  
| label9 = மொத்த பங்கேற்பாளர்கள்  
| data9 = }  
| label10 = மொத்த போட்டிகள்  
| data10 = }  
| label11 = வருகைப்பதிவு  
| data11 =  
| label12 = தொடர் நாயகன்  
| data12 = }  
| label13 = அதிக ஓட்டங்கள்  
| data13 = }  
| label14 = அதிக வீழ்த்தல்கள்  
| data14 = }  
| label15 = அலுவல்முறை வலைத்தளம்  
| data15 = }  

| belowclass = noprint  
| below =  
| decat =  
}}</includeonly><noinclude>  

</noinclude><noinclude></noinclude>
# ஆசியக் கிண்ணம் 1984



**1984 ஆசியக் கிண்ணம்** (*1984 Asia Cup*) ஐக்கிய அரபு அமீரகத்தில் சார்ஜா நகரில் 1984 ஆம் ஆண்டு ஏப்ரல் 6 முதல் ஏப்ரல் 13 வரை இடம்பெற்றது. இதுவே முதலாவது ஆசியக் கிண்ணத்தின் முதலாவது போட்டித் தொடராகும். இத்தொடர் **ரொத்மன்ஸ் ஆசியக் கிண்ணம்** எனவும் அழைக்கப்படுகிறது. இந்தியா, பாகிஸ்தான், மற்றும் இலங்கை ஆகிய அணிகள் இப்போட்டியில் பங்கு பற்றின.  

இப்போட்டித் தொடர் ரொபின் வட்டச் சுற்று முறைப்படி இடம்பெற்றது. ஒவ்வொரு அணியும் மற்றைய அணிகளுடன் ஒரு முறை மட்டும் ஆடும். இந்தியா இரண்டு போட்டிகளிலும் வெற்றி பெற்று, முதலாவது ஆசியக் கிண்ணத்தைப் பெற்றுக் கொண்டது. இலங்கை இரண்டாவது இடத்தில் வந்தது. பாகிஸ்தான் இரண்டு போட்டிகளிலும் தோற்றது.  

## முடிவுகள்
| 2 | 2 | 0 | 4 |  |
| --- | --- | --- | --- | --- |
| 2 | 1 | 1 | 2 |  |
| 2 | 0 | 2 | 0 | } |
# ஆசியக் கிண்ணம் 1986



**1986 ஆசியக் கிண்ணம்** (*1986 Asia Cup*) இரண்டாவது ஆசியக் கிண்ண துடுப்பாட்டப் போட்டித் தொடராகும். இத்தொடர் **ஜோன் பிளேயர் கோல்ட் லீஃப் கேடயம்** எனவும் அழைக்கப்படுகிறது. இலங்கையில் 1986 ஆம் ஆண்டில் மார்ச் 30 முதல் ஏப்ரல் 6 வரை இடம்பெற்ற இத்தொடரில் வங்காள தேசம், பாகிஸ்தான், மற்றும் இலங்கை ஆகிய அணிகள் பங்கு பற்றின. இலங்கை இனப்பிரச்சினையைக் காரணம் காட்டி இந்திய அணி இத்தொடரில் பங்குபற்றவில்லை.  

இத்தொடரின் போட்டிகள் ரொபின் வட்டச் சுற்று முறையில் இடம்பெற்றன. ஒவ்வொரு அணியும் ஒரு முறை மற்றைய இரு அணிகளுடனும் மோதின. அதிக புள்ளிகளைப் பெற்ற பாகிஸ்தான் அணி இரண்டாம் இடத்தில் வந்த இலங்கை அணியுடன் இறுதிப் போட்டியில் மோதியது. இலங்கை அணி வெற்றி பெற்று ஆசியக் கிண்ணத்தை முதற் தடவையாகப் பெற்றுக் கொண்டது.  

## ஆரம்பப் போட்டிகள்

---

---

## இறுதிப் போட்டி
# ஆசியக் கிண்ணம் 2008



**2008 ஆசியக் கிண்ணம்** (*2008 Asia Cup*) துடுப்பாட்டப் போட்டிகள் 2008 ஆம் ஆண்டு ஜூன் 24 முதல் ஜூலை 6 வரை பாகிஸ்தானில் இடம்பெற்றன. வங்காள தேசம், இந்தியா, ஹொங்கொங், பாகிஸ்தான், இலங்கை, அமீரகம் ஆகிய ஆறு அணிகள் இத்தொடரில் பங்கு பற்றின. பாகிஸ்தானில் இடம்பெற்ற முதலாவது ஆசியக் கிண்ணப் போட்டிகள் இதுவாகும். இத்தொடரின் இறுதிப் போட்டியில் இலங்கை அணி 100 ஓட்டங்களால் இந்திய அணியைத் தோற்கடித்து ஆசியக் கிண்ணத்தைத் தக்க வைத்துக் கொண்டது.  

## முதற் கட்டம்
### பிரிவு A
| அணி | ஆ | வெ | தோ | T | NR | NRR | புள்ளிகள் |  |
| --- | --- | --- | --- | --- | --- | --- | --- | --- |
| align= | 2 | 2 | 0 | 0 | 0 | +2.730 | 4 |  |
| align= | 2 | 1 | 1 | 0 | 0 | -0.350 | 2 |  |
| align= | 2 | 0 | 2 | 0 | 0 | -2.380 | 0 | } |

### பிரிவு B
| அணி | போ | வெ | தோ | T | NR | NRR | புள்ளிகள் |  |
| --- | --- | --- | --- | --- | --- | --- | --- | --- |
| align= | 2 | 2 | 0 | 0 | 0 | +3.190 | 4 |  |
| align= | 2 | 1 | 1 | 0 | 0 | +1.170 | 2 |  |
| align= | 2 | 0 | 2 | 0 | 0 | -4.110 | 0 | } |

## சுப்பர் 4

| அணி | போ | வெ | தோ | T | NR | NRR | BP | புள்ளிகள் |  |
| --- | --- | --- | --- | --- | --- | --- | --- | --- | --- |
| align= | 3 | 2 | 1 | 0 | 0 | +1.363 | 2 | 6 |  |
| align= | 3 | 2 | 1 | 0 | 0 | +0.250 | 2 | 6 |  |
| align= | 3 | 2 | 1 | 0 | 0 | +0.924 | 0 | 4 |  |
| align= | 3 | 0 | 3 | 0 | 0 | -2.665 | 0 | 0 | } |

## இறுதிச் சுற்று
# ஆங்காங் துடுப்பாட்ட அணி


**ஆங்காங் துடுப்பாட்ட அணி** (*Hong Kong cricket team*) பன்னாட்டுத் துடுப்பாட்டத்தை சீனாவின் ஹொங்கொங் பகுதிக்காகப் பிரதிநிதித்துவப் படுத்தும் துடுப்பாட்ட அணியாகும். ஹொங்கொங் துடுப்பாட்ட அணி 1866 இல் முதலாவது போட்டியில் பங்கு பற்றியது.. பன்னாட்டுத் துடுப்பாட்ட அவையில் 1969 முதல் உறுப்பினராக உள்ளது.  

2004 ஆசியக் கிண்ணப் போட்டிகளில் முதன் முறையாக ஒருநாள் பன்னாட்டுத் துடுப்பாட்டத்தில் ஆங்காங் அணி பங்குபற்றியது. ஐசிசி தரவுகளின் படி இவ்வணியின் தற்போதைய உலக நிலை 20வது ஆகும். தேர்வுத் துடுப்பாட்டங்களில் விளையாடாத நாடுகளில் ஆசிய நாடுகளில் இது மூன்றாவது நிலையில் தற்போது உள்ளது.
# 1497



**1497** (**MCDXCVII**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.  

## நிகழ்வுகள்
- மே 10 - புதிய உலகத்துக்கான தனது கடற் பயணத்தை அமெரிகோ வெஸ்பூச்சி ஸ்பெயினில் இருந்து ஆரம்பித்தார்.
- மே 20 (அல்லது மே 2) - மேற்குலகிற்கான புதிய பாதையைக் கண்டறியும் பொருட்டு ஜோன் காபொட் பிறிஸ்டலில் இருந்து புறப்பட்டார்.
- ஜூன் 24 - ஜோன் காபொட் வட அமெரிக்காவை (இன்றைய நியூபவுண்லாந்தை அடைந்தார்.
- ஜூலை 8 - வாஸ்கோ ட காமாவின் இந்தியாவுக்கான முதல் நேரடிப் பயணம் தொடக்கம்.
- டிசம்பர் 5 - போர்த்துக்கல்லின் மன்னன் முதலாம் மனுவேல் யூதர்கள் அனைவரும் கிறிஸ்தவத்துக்கு மதம் மாறுமாறும் அல்லது நாட்டை விட்டு வெளியேறுமாறும் பணித்தான்.

## நாள் அறியப்படாதவை
- துளுவ நரச நாயக்கன் காலத்தில் சோழ, சேர நாடுகள், மதுரை, ஸ்ரீரங்கப்பட்டினம் ஆகியவை விஜயநகரத்தின் கட்டுப்பாட்டுக்குள் வந்தது.

## பிறப்புகள்

## இறப்புகள்

## 1497 நாற்காட்டி
# ஐக்கிய அரபு அமீரகத் துடுப்பாட்ட அணி

**ஐக்கிய அரபு எமிரேட்ஸ் தேசிய துடுப்பாட்ட அணி** (The United Arab Emirates national cricket team ) என்பது சர்வதேச துடுப்பாட்டடில் ஐக்கிய அரபு எமிரேட்ஸை பிரதிநிதித்துவப்படுத்தும் அணி. அவை எமிரேட்ஸ் துடுப்பாட்ட வாரியத்தால் (ஈசிபி) நிர்வகிக்கப்படுகின்றன, இது 1989 ஆம் ஆண்டில் பன்னாட்டுத் துடுப்பாட்ட அவையின் (ஐசிசி) துணை உறுப்பினராகவும். 2005 முதல், ஐ.சி.சியின் தலைமையகம் துபாயில் அமைந்துள்ளது.  

வளர்ந்து வரும் ஒருநாள் சர்வதேச (ஒருநாள்) அணிகளில் ஒன்றான ஐக்கிய அரபு எமிரேட்ஸ் 2000 மற்றும் 2006 க்கு இடையில் தொடர்ச்சியாக நான்கு போட்டித் தொடர்களில் ஏ.சி.சி கோப்பையினை வென்றது, மேலும் 1996, 1998 இல் போட்டிகளில் விளையாடிய காலங்களில் இரண்டாம் இடத்தைப் பிடித்தது அவர்கள் 1994 இல் ஐ.சி.சி கோபையினை வென்றனர், மேலும் அந்த ஆண்டில் முதல் ஒருநாள் போட்டிகளில் விளையாடினர், பின்னர் 1996 துடுப்பாட்ட உலகக் கிண்ணக் கோப்பையில் விளையாடினர் .  

ஐக்கிய அரபு எமிரேட்ஸ் 2014 ஐசிசி உலக இருபது குரூப் ஸ்டேஜ் வரை சென்றது . இந்த அணி 2019 ஐசிசி டி 20 உலகக் கோப்பை தகுதிப் போட்டிக்கு விளையாட்டு நடத்தும் நாடு என்பதாக தகுதி பெற்றுள்ளது .  

## வரலாறு

### 1994 ஐ.சி.சி வாகையாளர் கோபை
கென்யாவில் நடைபெறும் போட்டிகளுக்கான நேரத்தில் ஒரு வெற்றிகரமான தேசிய அணியை உருவாக்கும் நம்பிக்கையில், ஈ.சி.பி., இந்தியா, பாகிஸ்தான் மற்றும் இலங்கையில் முதல் தர அனுபவமுள்ள பல வீரர்களை நாட்டில் வேலைவாய்ப்பு பெற அழைத்தனர், இதன்மூலம் அவர்களை ஐக்கிய அரபு அணி சார்பாக போட்டிகளில் கலந்துகொள்ல வைக்க நினைத்தனர். இந்த தோல்வியினைப் பொறுத்துக்கொள்ள இயலாத கென்யா வீரர்களும் துடுப்பாட்ட வாரியமும் இவர்களை இறக்குமதி செய்யப்பட்ட கூலிப்படையினரின் குழு என்று வர்ணித்தனர். அதே ஆண்டு கென்யா மற்றும் நெதர்லாந்துக்கு எதிரான முத்தரப்பு தொடரில் இந்த அணி கடைசி இடத்தைப் பிடித்தனர், மேலும் 1995 இல் இந்தியா, பாகிஸ்தான் மற்றும் இலங்கையின் ஏ தரப்பினருக்கு எதிரான போட்டிகளில் கடைசி இடத்தைப் பிடித்தனர். அவர்கள் 1996 உலகக் கோப்பைத் தொடரில் விளையாடினார்கள் அங்கு அவர்கள் நெதர்லாந்துக்கு எதிரான ஒரு போட்டியைத் தவிர அனைத்து போட்டிகளிலும் தோல்வியடைந்தனர்.  

## ஆட்ட வரலாறு
### உலகக்கிண்ணம்
- 1992 - பங்கு பற்றவில்லை
- 1996 - முதல் சுற்று
- 1999 முதல் 2007 - தகுதி பெறவில்லை

### ஐசிசியின் கண்டங்களுகிடையிலான கிண்ணம்

- 2004 - அரை இறுதிகள்
- 2005 - அரை இறுதிகள்

### ஐசிசி கேடயம்
- 1990 - பங்கு பற்றவில்லை
- 1994 - வெற்றி
- 1997 - 10வது இடம்
- 2001 - 5வது இடம்
- 2005 - 6வது இடம்

#### ஆசியக் கிண்ணம்
- 1990/91 - பங்கு பற்றவில்லை
- 1995 - பங்கு பற்றவில்லை
- 1997 - தகுதி பெறவில்லை
- 2000 - தகுதி பெறவில்லை
- 2004 - முதற் சுற்று
- 2008 - முதற் சுற்று

#### ஏசிசி வெற்றிக் கேடயம்

- 1996 - இரண்டாம் இடம்
- 1998 - அரை இறுதிகள்
- 2000-2006 - வெற்றி
# ஆசியக் கிண்ணம் 1988


**1988 ஆசியக் கிண்ணம்** (*1988 Asia Cup*, அல்லது **வில்ஸ் ஆசியக் கிண்ணம்**), மூன்றாவது ஆசியக் கிண்ணத் துடுப்பாட்டப் போட்டிகளாகும். இச்சுற்றுப் போட்டி வங்காள தேசத்தில் 1988 ஆம் ஆண்டு அக்டோபர் 26 முதல் நவம்பர் 4 வரை இடம்பெற்றது. வங்காள தேசம், இந்தியா, பாகிஸ்தான், இலங்கை ஆகிய நான்கு அணிகள் இத்தொடரில் பங்கு பற்றின.  

இச்சுற்றுப் போட்டியின் முதற் சுற்றில் ஒவ்வொரு அணியும் மற்றைய அணிகளுடன் தனித்தனியே ஒரு முறை மோதின. இவற்றிம் முதல் இரண்டு அணிகள் இறுதிச் சுற்றில் விளையாடின. இறுதிச் சுற்றில் இந்திய அணி இலங்கை அணியை 6 விக்கெட்டுகள் வித்தியாசத்தில் வெற்றி பெற்று இரண்டாவது தடவையாக ஆசியக் கிண்ணத்தைப் பெற்றுக் கொண்டது.
# பரவளைவுத் தெறிப்பி


**பரவளைவுத் தெறிப்பி** என்பது, பரவளைவு வடிவில் அமைந்த ஒரு தெறி கருவி ஆகும். இது ஒளி, ஒலி, வானொலி அலைகள் போன்ற ஆற்றல் அலைகளைத் தெறிப்பதற்கோ அல்லது பரவுவதற்கோ பயன்படுகிறது.  

## கோட்பாடு
பரவளைவுத் தெறிப்பியின் செயற்பாட்டுக்கு அதன் வடிவவியல் இயல்பே காரணமாகும். இவ்வடிவத்தின் அச்சுக்கு இணையாகச் சென்று தெறிப்பியில் படும் கதிர் எதுவும் தெறித்து ஒரு குறிப்பிட்ட புள்ளியூடாகச் செல்லும். இது குவியப் புள்ளி அல்லது குவியம் எனப்படும். ஒன்றுக்கொன்று இணையாக வந்து தெறிப்பியில் படும் ஆற்றல் அலைகள் அனைத்தும் ஒரே புள்ளியில் குவிக்கப்படும். மறுதலையாக, குவியத்திலிருந்து புறப்படும் அலைகள் தெறிப்பியின் அச்சுக்கு இணையான கற்றைகளாகத் தெறித்து வெளியேறும்.  

## வரலாறு
பரவளைவு ஆடிகளை முதலில் விபரித்தவர் 10 ஆம் நூற்றாண்டில் வாழ்ந்த அராபிய இயற்பியலாளரான இபின் சாஹுல் என்பவராவார். இது பின்னர் 1021 ஆம் ஆண்டில் இபின் அல்-ஹேதம் என்பவராலும் அவர் எழுதிய *ஒளியியல் நூல்* என்னும் நூலில் விபரிக்கப்பட்டது. 1721 ஆம் ஆண்டில், ஜான் ஹாட்லி என்பவர் பரவளைவு ஆடிகளை, தெறிப்புவகைத் தொலைநோக்கி ஒன்றை உருவாக்கப் பயன்படுத்தியது மூலம் நடைமுறை வானியலில் பயன்படுத்தினார். இதற்கு முன்னர் கோள ஆடிகளே தொலைநோக்கிகளில் பயன்படுத்தப்பட்டன. 19 ஆம் நூற்றாண்டில் கூடிய செயற்திறன் கொண்ட *ஃபிரெஸ்னெல் வில்லை* கள் அறிமுகப்படுத்தப்பட முன்னர், பரவளைவு ஆடிகளே கலங்கரை விளக்கங்களில், ஒரு விளக்கிலிருந்து ஒளிக்கற்றைகளை உருவாக்கப் பயன்பட்டது.  

## பயன்பாடுகள்
தற்காலத்தில் பரவளைவுத் தெறிப்பிகள் சிறிதும் பெரிதுமான பல வகையான கருவிகளில் பயன்படுகின்றன. இவற்றுள், செய்மதி அலைவாங்கிகள், தெறிப்புவகைத் தொலைநோக்கிகள், வானொலித் தொலைநோக்கிகள், பரவளைவு ஒலிவாங்கிகள் போன்றவையும், பலவகை மின்விளக்குகளின் தெறிப்பிகளும் அடங்கும்.
# பிரெனெல் வில்லை


**ஃபிரெனெல் வில்லை** (Fresnel lens) என்பது, பிரான்சைச் சேர்ந்த இயற்பியலாளரான அகஸ்டீன்-ஜீன் ஃபிரெனெல் என்பவரால் கண்டுபிடிக்கப்பட்டது. இது தொடக்கத்தில் கலங்கரை விளக்கங்களில் பயன்படுத்துவதற்காகவே உருவாக்கப்பட்டது. இதன் வடிவமைப்பு பெரிய ஒளித்துளைகளுடனும், (aperture), குறைந்த குவியத் தூரத்துடனும் கூடிய வில்லைகளை, வழமையான முறையில் செய்யப்படும் வில்லைகளிலும் குறைந்த அளவு நிறையுடனும், குறைந்த கனவளவு கொண்டதாகவும் செய்வதற்கு இடமளித்தது. முன்னைய வில்லைகளைவிட ஃபிரெனெல் வில்லைகள் மெல்லியவை. இதனால் கூடிய ஒளி அவற்றினூடு செல்லக்கூடியதாக இருந்தது.  

## உருவாக்கம்
பல்வேறு வில்லைத் துண்டுகளைச் சட்டகம் ஒன்றில் பொருத்தி மெல்லிய வில்லைகளை உருவாக்கும் எண்ணம், ஜார்ஜஸ் லூயிஸ் லெக்கிளார்க், கொம்டே டி பவ்வன் என்பவர்களால் உருவாக்கப்பட்டதாகச் சொல்லப்படுகிறது. எனினும் இதனை உருவாக்கிய பெருமை அகஸ்டீன்-ஜீன் ஃபிரெனெல்லுக்கே கொடுக்கப்படுகிறது. சிமித்சோனியன் இதழின்படி முதலாவது ஃபிரெனெல் வில்லை 1823 ஆம் ஆண்டில் கோர்டுவான் கலங்கரை விளக்கத்தில் பயன்படுத்தப்பட்டது. இதன் ஒளி 20 மைல்கள் வரை தெரியக்கூடியதாம்.
# அகஸ்டீன்-சான் பிரெனெல்



**அகஸ்டீன்-ஜீன் ஃபிரெனெல்** (*Augustin-Jean Fresnel*) மே 10, 1788 – ஜுலை 14, 1827), ஒரு பிரான்சிய இயற்பியலாளர் ஆவார். இவர் அலை ஒளியியல் கோட்பாட்டை நிலைநிறுத்துவதில் குறிப்பிடத்தக்க பங்காற்றினார். ஃபிரெனெல், ஒளியின் நடத்தைகள் பற்றிக் கோட்பாட்டு முறையிலும், சோதனை முறையிலும் ஆய்வு செய்தார்.  

புரோக்லீ என்னும் இடத்தில் பிறந்த ஃபிரெனெல், ஒரு கட்டிடக்கலைஞரின் மகனாவார். இவருடைய தொடக்ககாலக் கல்வி மிக மந்தமாகவே இருந்தது. எட்டு வயதாக இருக்கும்போதுகூட இவருக்கு வாசிக்கத் தெரியாது.
# வில் சிமித்



**வில்லார்ட் கரோல் சிமித்து II** (பிறப்பு: செப்டம்பர் 25, 1968) என்பவர் அமெரிக்க நாட்டு நடிகர், சொல்லிசையாளர் மற்றும் திரைப்படத் தயாரிப்பாளர் ஆவார். இவர் தனது நடிப்புத் துறை வாழ்க்கையை என்பிசி தொலைக்காட்சியில் ஒளிபரப்பான 'தி பிரெஷ் பிரின்ஸ் ஆப் பெல்-ஏர்' (1990-1996) என்ற ஒரு கற்பனையான தொடரில் மூலம் அறிமுகமானார். இந்த தொடர் முடிந்து விட்டு இவர் தனியாக சொல்லிசை இசைத் தொகுப்புகளை படைக்கத் தொடங்கினார். அதை தொடர்ந்து 1995 களில் திரைப்படங்களிலும் நடிக்க தொடங்கினார்.  

இவர் திரைப்படம், தொலைக்காட்சி மற்றும் இசை போன்ற துறைகளில் பணிபுரிந்ததன் மூலம் மிகவும் அறியப்படும் நடிகர் ஆவார். இவரின் சிறந்த பணிக்காக இவர் இதுவரையிலும் அகாதமி விருது, நான்கு கிராமி விருதுகள், கோல்டன் குளோப் விருது, இசுக்ரீன் ஆக்டர்சு கில்ட் விருது, டோனி விருதுகள் மற்றும் பிரதானநேர எம்மி விருதுக்கான பரிந்துரைகள் உட்பட பல பாராட்டுகளைப் பெற்றுள்ளார். இவரது படங்கள் 2021 ஆம் ஆண்டு நிலவரப்படி உலகளவில் $9.3 பில்லியனுக்கும் மேல் வசூலித்துள்ளன.  

இவர் சண்டை படமான பேட் பாய்சு (1995), அதன் தொடர்ச்சியான பேட் பாய்சு II (2003) மற்றும் பேட் பாய்ஸ் பார் லைப் (2020) மற்றும் அறிவியல் புனைகதை நகைச்சுவை படங்களான மென் இன் பிளாக் (1997), மென் இன் பிளாக் 2 (2002), மற்றும் மென் இன் பிளாக் 3 (2012) போன்ற படங்களில் முன்னணி நடிகராக நடித்து பரவலான புகழ் பெற்றார்.  

அதை தொடர்ந்து 1996 களில் பரபரப்பூட்டும் படங்களான இன்டிபென்டன்ஸ் டே (1996) மற்றும் எனிமி ஆப் தி ஸ்டேட் (1998) ஆகிய படங்களில் நடித்த பிறகு, 2001 ஆம் ஆண்டில் முகம்மது அலி என்ற கதாபாத்திரத்தில் அலி என்ற படத்தில் நடித்ததற்காக சிறந்த நடிகருக்கான அகாதமி விருதைப் பெற்றார். பின்னர் இவர் ஐ, ரோபோ (2004), ஷார்க் டேல் (2004), ஹிட்ச் (2005), த பேர்சுயிட் ஒப் கப்பினஸ் (2006), ஐ ஆம் லெஜண்ட் (2007), ஹான்காக் (2008), செவன் பவுண்ட்ஸ் (2008), ஆஃப்டர் ஏர்த் (2013), சூசைட் ஸ்குவாட் (2016) மற்றும் அலாவுதீன் (2019) போன்ற பல வணிக ரீதியான வெற்றிகரமான படங்களில் நடித்தார்.  

இவர் நடிப்பில் 2021 ஆம் ஆண்டு டென்னிசு விரான ரிச்சர்ட் வில்லியம்சு என்பவரின் வாழ்க்கை வரலாற்றை சித்தரித்து வெளியான 'கிங் ரிச்சர்ட்' (2021) என்ற படத்தில் நடித்ததற்காக பரவலான பாராட்டுகளைப் பெற்றார். மற்றும் அகாதமி விருது, பாப்டா விருது, கோல்டன் குளோப் விருது மற்றும் சிறந்த நடிகருக்கான இசுக்ரீன் ஆக்டர்சு கில்ட் விருது ஆகியவற்றை வென்றார். அத்துடன் 2022 அகாடமி விருது வழங்கும் விழாவில், சிமித்தின் மனைவி ஜடா பிங்கெட் சிமித்தை நகைச்சுவையாளர் கிரிசு ரொக் என்பவர் கேலி செய்ததை அடுத்து, இவர் அகாதமி விழா தொகுப்பாளர் கிரிசு ரொக்கை அறைந்து கூச்சலிட்டதற்காக சிமித்து பொதுமக்களின் எதிர்ப்பை எதிர்கொண்டார். பின்னர் இவர் அகாதமி பணியில் இருந்து விளக்கினார், மேலும் ஆஸ்கார் உட்பட அனைத்து அகாடமி விழாக்களிலும் பங்கேற்க பத்து ஆண்டுகளுக்கு தடை விதிக்கப்பட்டார்.  

## தனிப்பட்ட வாழ்க்கை
வில் சிமித்து 1992 இல் சிறி சம்பினோ என்பவரை மணமுடித்தார். இருவருக்கும் 1992 இல் கார்த்திகை 11 இல் ரெய் சிமித் என்னும் மகன் பிறந்தார். பின்னர் இருவரும் 1995 இல் விவாகரத்து செய்தனர். அதை தொடர்ந்து திசம்பர் 1997 இல் நடிகை என்பவரை திருமணம் செய்து கொண்டார். இருவருக்கும் ஜேடன் சிமித்து மற்றும் வில்லோ சிமித்து ஆகிய 2 பிள்ளைகள் உண்டு.
# 2008 காபூல் இந்திய தூதரகம் மீது தாக்குதல்



**2008 காபூல் இந்திய தூதரகம் மீது தாக்குதல்** என்பது ஜூலை 7, 2008 காலை 8:30 மணிக்கு ஆப்கானிஸ்தானின் தலைநகர் காபுலின் நடு பகுதியில் அமைந்த இந்தியத் தூதரகத்தின் அருகில் ஒருவர் தானுந்து ஒன்றில் இருந்து நிகழ்த்திய தற்கொலைத் தாக்குதலைக் குறிக்கும். இந்த குண்டுவெடிப்பில் 58 பேர் உயிரிழந்து மேலும் 150 பேர் காயமடைந்தனர். உயிரிழந்தவர்களில் 4 இந்தியர்களும் அடங்குவர். இந்த தாக்குதல் 2001இல் டாலிபான் அரசின் அகற்றலுக்கு பிறகு நடந்த தாக்குதல்களில் மிகவும் உக்கிரமானது எனக் கூறப்படுகிறது.
# ஆசியக் கிண்ணம் 2004



**2004 ஆசியக் கிண்ணம்** துடுப்பாட்டப் போட்டிகள் இலங்கையில் 2004 ஆம் ஆண்டு ஜூலை 16 முதல் ஆகஸ்ட் 1 வரை இடம்பெற்றது. இறுதிப் போட்டியில் இலங்கை துடுப்பாட்ட அணி, இந்திய அணியை வேற்றி பெற்று ஆசியக் கிண்ணத்தை 3வது தடவையாகப் பெற்றுக் கொண்டது.  

## பங்குபற்றிய அணிகள்
### பிரிவு A
1. 
1. 
1. 
### பிரிவு B
1. 
1. 
1. 

## முடிவுகள்
### முதற் கட்டம்
- ஜூலை 16
  - எதிர் - வங்காள தேசம் 116 ஓட்டங்களால் வெற்றி
  - எதிர் - இந்தியா 116 ஓட்டங்களால் வெற்றி'''
- ஜூலை 17
  - எதிர் - பாகிஸ்தான் 76 ஓட்டங்களால் வெற்றி
  - எதிர் - இலங்கை 116 ஓட்டங்களால் வெற்றி
- ஜூலை 18
  - எதிர் - பாகிஸ்தான் 173 ஓட்டங்களால் வெற்றி
  - எதிர் - இந்தியா 12 ஓட்டங்களால் வெற்றி

#### முதற்கட்ட முடிவுகள்
- **பிரிவு A**
1வது:  

2வது:  

3வது:  

- **பிரிவு B**
1வது:  

2வது:  

3வது:  

### இரண்டாம் கட்டம்
#### ஆட்டங்கள்
- ஜூலை 21
  - எதிர் - இந்தியா 8 விக்கெட்டுகளால் வெற்றி
  - எதிர் - இலங்கை 7 விக்கெட்டுகளால் வெற்றி
- ஜூலை 23 - எதிர் - இலங்கை 10 விக்கெட்டுகளால் வெற்றி
- ஜூலை 25 - எதிர் - பாகிஸ்தான் 59 ஓட்டங்களால் வெற்றி
- ஜூலை 27 - எதிர் - இந்தியா 4 ஓட்டங்களால் வெற்றி
- ஜூலை 29 - எதிர் - பாகிஸ்தான் 6 விக்கெட்டுகளால் வெற்றி
#### இறுதிப் போட்டி
- ஆகஸ்ட் 1 - எதிர் - இலங்கை 25 ஓட்டங்களால் வெற்றி
# வொயேஜ் சென்சரி ஒன்லைன்

வொயேஜ் சென்சரி ஒன்லைன் எனப்படுவது இணையத்தில் பல பயனர்கள் இணைந்து விளையாடும் ஒரு கணனி விளையாட்டாகும். இதை IGG எனும் நிறுவனம் வெளியிட்டு வைத்தது. இந்த விளையாட்டு 17ம் நூற்றாண்டில் நடப்பது போல வடிவமைக்கப்பட்டுள்ளதுடன், அக்காலப் பகுதியில் பிரபலமாக இருந்த கரையோர நகரங்களையும் கொண்டமைந்துள்ளது. மற்றய விளையாட்டுகளைப்போல அல்லாமல் இந்த கணனி விளையாட்டு பயனர்களை பல்வேறு தொழில் முறைகளில் கணனி விளையாட்டில் தேர்ச்சியடைய வழிவிடுகின்றது.  

## வரலாறு
செல்லும் கப்பல் ஒன்று]]  
இதன் ஆங்கிலப் பதிப்பு வெளியிடப்படுவதன் முன்பு சீனா, தென்கொரியா, செர்மனி ஆகிய நாடுகளில் இந்த விளையாட்டு வெளியிடப்பட்டிருந்தது. டிசம்பர் 8, 2006ல் 1000 பேருக்கு ஆங்கிலப் பதிப்பின் அல்பா வெளியீடு நிகழ்ந்தது. இதன் பின்னர் டிசம்பர் 22, 2006 ல் பீட்டா பதிப்பு வெளியிடப்பட்டது. ஏப்ரல் 8, 2007ல் முழுமையான பதிப்பு வெளியிடப்பட்டது.  

## கப்பல்கள்
இந்த விளையாட்டில் மூன்று வகையான கப்பல்கள் பயன்படுத்தப்படுகின்றன. யுத்த கப்பல்கள், கொள்ளையர் கப்பல்கள், வியாபாரம் செய்யும் கப்பல்கள். சண்டைக் கப்பல்களில் அதிகளவு பீரங்கிகளைப் பொருத்த முடிவதுடன் பெரும் தாக்குதல்களையும் தாங்கி நீண்ட நேரம் கடலில் நிலைத்திருக்கும் சக்தி வாய்ந்தது. கொள்ளைக்கார கப்பல்கள் அதிகளவு மாலுமிகளை ஏற்றுவதுடன் விரைவான வேகத்தில் பயனிக்க கூடியதும் ஆகும். வியாபாரக் கப்பல்கள் மற்றய கப்பல்கள் எல்லாவற்றையும் விட வேகம் குறைவானதுடன் யுத்த நேரத்தில் தாக்குதலை தாங்க கூடிய வலிமை அற்றது ஆனால் அதிகளவான பாண்டங்களை ஏற்றும் வலிமை பெற்றது. விளையாட்டை விளையாடும் நபர் ஒருவர் எத்தனை கப்பலை வேண்டுமானாலும் வைத்துக் கொள்ளலாம். கப்பல்களுக்கு 11 படிகள் இருக்கின்றன. புதிய இணைப்பில் 12 படிமுறைகள் இருப்பதுடன் ட்ராகன் தலைவைத்த ஆரம்ப படிநிலை விளையாட்டு வீரர்களுக்கான கப்பலும் இருப்பது குறிப்பிடத்தக்கது.
# 1816



**1816** (**MDCCCXVI**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.  

## நிகழ்வுகள்
- ஜனவரி 9 - சேர் ஹம்பிறி டேவி சுரங்கத் தொழிலாளர்களுக்காக தான் வடிவமைத்த டேவி விளக்கை சோதித்தார்.
- மார்ச் 23 - அமெரிக்க மதப்பரப்புனர்கள் கொழும்பு வந்து சேர்ந்தனர்.
- ஏப்ரல் 21 - இலங்கையில் அமெரிக்க மதப் பரப்புனர்கள் தேவாலயம் ஒன்றை அமைத்தனர்.
- ஜூலை 11 - அமெரிக்க மிஷனைச் சேர்ந்த வண. ஈ. வாரன் என்பவர் யாழ்ப்பாணம் வந்து சேர்ந்தார்.
- ஜூலை 9 - ஆர்ஜெண்டீனா ஸ்பெயினிடம் இருந்து விடுதலை பெற்றது.
- ஜூலை 17 - பிரெஞ்சு பயணிகள் கப்பல் செனெகல்ல்லுக்கருகில் மூழ்கியதில் 140 பேர் கோல்லாப்பட்டனர்.
- ஆகஸ்ட் 27 - அல்ஜியேர்ஸ் மீது பிரித்தானியா குண்டுத் தாக்குதலை மேற்கொண்டது.
- டிசம்பர் 11 - இண்டியானா ஐக்கிய அமெரிக்காவின் 19வது மாநிலமாக இணைந்தது.

## தேதி அறியப்படாதவை
- ஸ்டெதஸ்கோப் கண்டுபிடிக்கப்பட்டது.
- ரொபேர்ட் ஸ்டேர்லிங் தனது வெப்ப எந்திரத்துக்கான காப்புரிமம் பெற்றார்.
- அமெரிக்க மிஷனைச் சேர்ந்த மதப் பரப்புனர்கள் யாழ்ப்பாணத்தில் மேற்கத்தைய மருத்துவத்தை உள்ளூரில் அறிமுகப்படுத்தினர்.

## 1816 நாட்காட்டி
# ஆசியக் கிண்ணம் 1990-91



**1990-91 ஆசியக் கிண்ணம்** (*1990-91 Asia Cup*), நான்காவது ஆசியக் கிண்ணத் துடுப்பாட்டச் சுற்றுப் போட்டி. இது 1990 டிசம்பர் 25 முதல் 1991 ஜனவரி 4 வரை இந்தியாவில் இடம்பெற்றது. வங்காள தேசம், இந்தியா, இலங்கை ஆகிய மூஉன்று அணிகள் இப்போட்டித் தொடரில் பங்கேற்றன. பாகிஸ்தான் அணி அரசியல் காரணங்களுக்காக இத்தொடரில் பங்குபற்ற்றவில்லை.  

ரொபின் சுற்று முறையில் நடந்த இச்சுற்றில் ஒவ்வோர்ர் அணியும் மற்றைய அணியுட ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. இறுதிப் போட்டியில் இந்திய அணி இலங்கையை 6 விக்கெட்டுகள் வித்தியாசத்தில் வென்று மூன்றாவது தடவையாக ஆசியக் கிண்ணத்தைத் தனதாக்கிக் கொண்டது.
# ஆசியக் கிண்ணம் 1995



**1995 ஆசியக் கிண்ணம்** (*1995 Asia Cup*) ஐந்தாவது ஆசியக் கிண்ணத் துடுப்பாட்டச் சுற்றுப் போட்டியாகும். இது **பெப்சி ஆசியக் கிண்ணம்** எனவும் அழைக்கப்படுகிறது. இச்சுற்றுப் போட்டி 1995 ஆம் ஆண்டில் ஏப்ரல் 5 முதல் ஏப்ரல் 13 வரை சார்ஜாவில் நடைபெற்றது. வங்காள தேசம், இந்தியா, இலங்கை, பாகிஸ்தான் ஆகிய நான்கு அணிகள் இப்போட்டித் தொடரில் பங்கேற்றன.  

ரொபின் சுற்று முறையில் நடந்த இச்சுற்றில் ஒவ்வோர் அணியும் மற்றைய அணியுடன் ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. முதற் சுற்றில் இந்தியா, பாகிஸ்தான், இலங்கை ஆகிய மூன்று அணிகளும் தலாஅ நான்கு புள்ளிகளைப் பெற்றன. ஆனாலும் இந்தியா, இலங்கை அணிகள் கூடிய ஓட்ட வீதம் பெற்றதால் இறுதிப் போட்டிக்குத் தகுதி பெற்றன. இறுதிப் போட்டியில் இந்திய அனி, இலங்கையை 8 விக்கெட்டுகள் வித்தியாசத்தில் வென்று நான்காவது தடவையாக (அடுத்தடுத்து மூன்று தடவைகள்) ஆசியக் கிண்ணத்தைப் பெற்றுக் கொண்டது.
# பின்னொளிர்ப்பு

* by candlelight*, by Joseph Wright of Derby, 1765]]  

in அவானா, with the statue's hand shielding only the sunlight proper]]  

ஒளியமைப்பில், **பின்னொளிர்ப்பு** (Backlighting) என்பது, எடுத்துக்கொண்ட பொருளைப் பின்புறமிருந்து ஒளியூட்டல் ஆகும். அதாவது, ஒளி விளக்கும், பார்ப்பவரும் எதிரெதிராக இருக்க, பொருள் அல்லது நடிகர்கள் இடையில் இருப்பர். இது பொருளின் விளிம்புகளை ஒளிரச்செய்யும் வேளை, ஏனைய பகுதிகள் இருட்டாக இருக்கும். 4-புள்ளி ஒளியமைப்பு முறையில் பின்னொளி பொருளுக்கு நேரே பின்புறம் இருக்கும்.  

பின்னொளி நடிகன் அல்லது நடிகையில் தலைமுடி விளிம்பை பிரகாசமாக ஒளிரச் செய்யும். இது தலையைச் சுற்றிச் சிறிய ஒளிவட்டம் போல் இருக்கும். கதை மாந்தரின் நல்ல அல்லது தூய்மையான தனமையை வெளிப்படுத்த இந்த நுட்பம் பயன்படுத்தப்படுவது உண்டு.  

பின்னொளிர்ப்பு, பொருளையும் அதன் பின்புலத்தையும் பிரித்துக்காட்ட உதவும். முன்னொளிர்ப்பு சில சமயங்களில் இருபரிமாணத் தோற்றத்தைக் கொடுக்கும். இதனால், நாடகங்களில், நடிகர்களினதும், மேடையமைப்பினதும் முப்பரிமாணத் தோற்றத்தை கூட்டிக் காட்டுவதற்காக பின்னொளிர்ப்பு முறையைப் பயன்படுத்துவர். டெர்பியின் ஜோசெப் ரைட் வரைந்த மெழுகுவர்த்தி ஒளியூட்டல் ஓவியங்களில் பின்னொளிர்ப்பைப் பயன்படுத்தி முன்புலப் பொருட்களைப் பின்புலத்திலிருந்து வேறுபடுத்தி, காட்சிக்கு ஒரு ஆழத்தைக் கொடுத்திருப்பதைக் காணலாம். (இடப்புற மேல் படம்)
# மூன்று நிலைய ஒளியமைப்பு


**மூன்று நிலைய ஒளியமைப்பு** (*Three-point lighting*) என்பது, நிகழ்படம், திரைப்படம், ஒளிப்படம் போன்ற காண்பிய ஊடகங்களில் பொதுவாகப் பயன்படுத்தப்படும் ஒரு ஒளியமைப்பு முறை ஆகும். ஒளி மூலங்களுக்கான மூன்று நிலையங்களைப் பயன்படுத்துவதன் மூலம், படம் எடுக்கப்படும் பொருளை எப்படி வேண்டுமானாலும் ஒளிர்விக்க முடியும். அத்துடன், நேரடி ஒளியினால் உருவாகக்கூடிய நிழல்களைக் கட்டுப்படுத்தவோ அல்லது முற்றாக இல்லாமலாக்கவோ முடியும்.  

முதன்மை விளக்கு, பொருளின் மீது நேரடியாகப் பட்டு அதற்கு ஒளியூட்டும் முதன்மையாக விளக்காகும். சிறப்பாக, முதன்மை விளக்கொளியின் வலு, நிறம், கோணம் என்பவையே படப்பிடிப்பின் முழு ஒளியமைப்பு வடிவமைப்பையும் தீர்மானிக்கிறது. உள்ளகப் படப்பிடிப்பில் முதன்மை விளக்கு ஒரு சிறப்பு விளக்காகவோ அல்லது, படம்பிடி கருவியின் ஒளியாகவோ இருக்கலாம். பகல் நேரத்தின் வெளிப்புறத்தில் படம்பிடிக்கும்போது, சூரிய ஒளியே பெரும்பாலும் முதன்மை ஒளியாக இருக்கும். இவ்வேளைகளில், படப்பிடிப்பாளர், ஒளிமூலத்தை நகர்த்தமுடியாது. எனவே, சூரிய ஒளி தேவையான அளவு பொருளில் படும்படியாகப் பொருளின் நிலையைத் தெரிவு செய்யவேண்டி இருக்கும் அல்லது சூரியன் சரியான நிலைக்கு வரும்வரையில் பொறுத்திருக்க வேண்டியிருக்கும்.  

நிரப்பு விளக்கும் பொருளின் மீது நேரடியாக ஒளியூட்டுவதே. எனினும், இது ஒரு பக்கத்தில் இருந்தே பொருளை ஒளியூட்டும். அத்துடன் முதன்மை விளக்கு உயரமான நிலையில் இருக்க, நிரப்பு விளக்கு அதிலும் குறைவான உயரத்தில் அமைந்திருக்கும். இது, முதன்மை விளக்கினால் ஒளியூட்டப்படாத பகுதிகளுக்கு ஒளி கொடுக்கும். அத்துடன் சியாரோஸ்கியூரோ விளைவு எனப்படும் ஒளி-நிழல் வேறுபாட்டளவைக் குறைக்க அல்லது இல்லாமலாக்க உதவுகிறது. நிரப்பு விளக்கு பொரும்பாலும், மெல்லொளியைக் கொடுப்பதாகவும், ஒளிர்வு குறைந்ததாகவும் இருக்கும்.
# முஅம்மர் அல் கதாஃபி


**முஅம்மர் முகம்மது அபு மின்யார் அல் கடாபி ** (*Muammar Muhammad Abu Minyar al-Gaddafi* ( **' ; சூன் 1942 20 அக்டோபர் 2011), அல்லது பொதுவாக **முஅம்மர் கதாஃபி** (*Muammar Gaddafi*) அல்லது **கர்னல் கடாஃபி** அல்லது **முஅம்மர் அல்-கத்தாஃபி''', லிபியாவின் அதிகாரமிக்க தலைவராக 1969 ஆம் ஆண்டில் இருந்து 2011 ஆம் ஆண்டு அவரது அரசு பதவியில் இருந்து அகற்றப்படும் வரை இருந்தவர். 1969 ஆம் ஆண்டில் லிபியாவில் இடம்பெற்ற இராணுவப் புரட்சியை அடுத்து பதவிக்கு வந்தார். 42 ஆண்டு காலம் பதவியில் இருந்து அரபு நாடொன்றில் அதிக காலம் தலைவராக இருந்த பெருமையைப் பெற்றர். கதாஃபி ஆப்பிரிக்க ஒன்றியத்தின் தலைவராக 2009 பெப்ரவரி 2 முதல் 2010 சனவரி 31 வரை இருந்தார்.  

1969 ஆம் ஆண்டில் பதவிக்கு வந்ததும், லிபியாவின் 1951 ஆம் ஆண்டு அரசியலமைப்பை இரத்துச் செய்தார். மூன்றாவது பன்னாட்டுக் கொள்கை என்ற தனது அரசியல் சித்தாந்ததை அமுல் படுத்தினார். இது பசுமைப் புத்தகம் என்ற பெயரில் வெளியிடப்பட்டது. எரிபொருள் விலை அதிகரிப்பு, பெற்றோலியம் அகழ்வு போன்றவற்றால் லிபியாவின் வருவாய் அதிகரித்தது. எரிபொருள் ஏற்றுமதியை அதிகரித்ததில் லிபியாவின் வாழ்க்கைத் தரம் ஆப்பிரிக்க நாடுகளுடன் ஒப்பிடுகையில் மிக அதிகமாக உயர்ந்தது. அதே வேளையில், ஏனைய மத்திய கிழக்கு எண்ணெய் வளம் மிக்க நாடுகளினதும் வாழ்க்கைத் தரமும் மிக அதிக அளவில் அதிகரித்தது. கதாஃபி ஆட்சியின் ஆரம்ப காலத்தில் நாட்டின் வருவாயின் பெரும் பகுதியை கதாஃபியின் உறவினர்களே கைப்பற்றிக் கொண்டனர். இதே வேளையில், கதாஃபி பல போர்களில் ஈடுபட்டு இரசாயன ஆயுதங்கள் பலவற்றைப் பெற்றுக் கொண்டார். ஐரியக் குடியரசுப் படை, மற்றும் பல நாடுகளுக்கும் இராணுவ ஆயுதங்களைக் கொடுத்தார். ஐக்கிய நாடுகள் அமைப்பு கதாஃபியின் லிபியாவை "ஒதுக்கப்பட்ட நாடு" என அறிவித்தது. 1980களில் உலகின் பல நாடுகளும் கதாஃபியின் அரசுக்கு எதிராகப் பொருளாதாரத் தடைகளை அறிவித்தன.  

பெப்ரவரி 2011 இல் எகிப்து, மற்றும் துனீசியாவில் இடம்பெற்ற எழுச்சிப் போராட்டங்களை அடுத்து, கதாஃபியின் ஆட்சிக்கெதிராக 2011 லிபியா உள்நாட்டுப் போர் பரவியது. கதாஃபிக்கு எதிரான கிளர்ச்சிப் படையினர் பெங்காசி நகரில் தேசிய இடைக்காலப் பேரவை என்ற பெயரில் இடைக்கால அரசு ஒன்றை அமைத்தனர். இந்நடவடிக்கை நாட்டில் உள்நாட்டுப் போரை தோற்றுவித்தது. லிபியாவின் வான் எல்லைப் பரப்புத் தடை, மற்றும் பொதுமக்களைப் பாதுகாத்தல் போன்ற தீர்மானங்களை ஐநா பாதுகாப்புச் சபை அறிவித்தது. இதற்கமைய நேட்டோ தலைமையிலான கூட்டுப் படையினர் கிளர்ச்சியாளர்களுக்கு ஆயுத, மற்றும் வான் வழி உதவிகளைத் தாராளமாக வழங்கினர். கதாஃபி மற்றும் அவரது உறவினர்களின் வெளிநாட்டுச் சொத்துக்கள் அனைத்தும் முடக்கப்பட்டன. மனித இனத்துக்கு எதிராகச் செயல்பட்டமைக்காக 2011 சூன் 27 இல் பன்னாட்டுக் காவலகம், மற்றும் அனைத்துலக குற்றவியல் நீதிமன்றம் ஆகியன கதாஃபி மீதும், அவரது மகன் சைஃப் அல்-இசுலாம் ஆகியோருக்குப் பிடிவிறாந்து பிறப்பித்தன. 2011 ஆகத்து மாதத்தில் தலைநகர் திரிப்பொலி கிளர்ச்சிப் படைகளினால் கைப்பற்றப்பட்டது. 2011 செப்டம்பர் 16 இல் ஐநா சபையில் லிபியாவின் இடத்தை தேசிய இடைக்காலப் பேரவை பிடித்தது. ஆனாலும், கதாஃபியின் சொந்த இடமான சேட் மற்றும் சில இடங்களை கதாஃபியின் ஆதரவுப் படைகள் தமது கட்டுப்பாட்டில் வைத்திருந்தன. கதாஃபி தலைமறைவானார். இறுதியில், 2011 அக்டோபர் 20 ஆம் நாள் கிளர்ச்சிப் படையினர் சேர்ட் நகரைத் தமது முழுமையான கட்டுப்பாட்டினுள் கொண்டு வந்தனர். கதாஃபி உயிருடன் பிடிக்கப்பட்டுப் பின்னர் உடனடியாகவே சுட்டுக் கொல்லப்பட்டார்.  

## மேலும் பார்க்க
- 2011 லிபிய உள்நாட்டுப் போர்
- முஅம்மர் அல் கதாஃபி பள்ளிவாசல்
# கான்யே வெஸ்ட்



**கான்யே ஒமாரி வெஸ்ட்** (Kanye Omari West, பிறப்பு ஜூன் 8, 1977) ஒரு அமெரிக்க ராப் இசைக் கலைஞரும் இசைத் தயாரிப்பாளரும் ஆவார். இவரே தனியாகப் படைத்த மூன்று ஆல்பம்கள் மொத்தத்தில் ஒன்பது கிராமி விருதுகளைப் பெற்றன.  

அட்லான்டாவில் பிறந்த கான்யே மூன்று வயதில் சிக்காகோவுக்குக் குடிபெயர்ந்து அங்கே வளர்ந்தார். சிக்காகோ மாநிலப் பல்கலைக்கழகத்தில் ஒரு ஆண்டு இருந்து அங்கேயிருந்து பட்டதாரியாக ஆகாமல் ராப் இசை உலகில் ஆர்வத்துடன் ஈடுபட்டார். ஜெய்-சியின் 2001இல் வெளிவந்த ஆல்பம் த புளூப்பிரின்ட்டில் இவர் இசைத் தயாரிப்பாளராக இருந்து புகழ் பெற்றார். 2004இல் இவரின் முதலாம் ஆல்பம் த காலேஜ் ட்ராப்பவுட் வெளிவந்தது.  

## ஆல்பம்கள்
- *த காலேஜ் ட்ராப்பவுட்* (The College Dropout) (2004)
- *லேட் ரெஜிஸ்டிரேசன்* (Late Registration) (2005)
- *கிராஜுவேசன்* (Graduation) (2007)
# 2050



**2050** (**MML**) கிரிகோரியன் நாட்காட்டியில் ஒரு சனிக்கிழமையில் ஆரம்பமாகும் ஒரு சாதாரண ஆண்டாகும்.  

திருவள்ளுவர் ஆண்டு: 2081.  

## எதிர்வு கூறப்பட்ட நிகழ்வுகள்
- புவியை வெப்பமடையச் செய்யும் பைங்குடில் வாயுக்களின் வெளியேற்றத்தை 2050 ஆம் ஆண்டளவில் 50 வீதத்தால் குறைக்க வேண்டும் என்று ஜி8 நாடுகளின் தலைவர்கள் வலியுறுத்தியுள்ளனர்.
- தற்போதுள்ள மீன் பிடித்தல் முறை தொடருமானால் 2050 ஆம் ஆண்டளவில் உலகின் மீன்வளம் அழியும் ஆபத்து உள்ளதாக ஐநாவின் சுற்றுச்சூழல் திட்டத்தின் பணிப்பாளர் "ஏக்கிம் ஸ்டைனர்" தெரிவித்தார். (நியூ யோர்க் டைம்ஸ், அக்டோபர் 26, 2007).

## திரைப்படம்
- லவ் ஸ்டோரி 2050
# மேடைச் சிரிப்புரை

**மேடைச் சிரிப்புரை** (English: *stand-up comedy*) எனப்படுவது பொதுவாக ஒருவர் மேடையில் நகைச்சுவையாகப் பேசி, நகைச்சுவை சம்பவங்களை கதைகளாகச் சொல்லி, துணுக்குகளை கூறி ரசிகர்களை சிரிக்கவைப்பது ஆகும். மேடைச் சிரிப்புரை என்பது 20 ஆம் நூற்றாண்டில் அமெரிக்காவில் வடிவம் கண்டது. இது சமூகத்தில் பொதுவாக பேசப்படாத அல்லது தொடப்படக்கூடாததாக கருதப்பட்ட தலைப்புகளையும் தொட்டு, சமூகத்தின் இறுக்கிய மூடிய பகுதிகளையும் நகைச்சுவை கலந்து மேடைக்கு எடுத்து வந்தது.  

தமிழில் மேடைச் சிரிப்புரை கலக்கப்போவது யாரு, அசத்தப் போவது யாரு? தொலைக்காட்சி நிகழ்ச்சிகள் மூலம் பரந்த அறிமுகம் பெற்றது.  

## தமிழ் மேடைச் சிரிப்புரைஞர்கள்
- ரோபோ சங்கர்
- ஈரோடு மகேஸ்
- மதுரை முத்து
- மதுரை மஹா

## அமெரிக்க மேடைச் சிரிப்புரைஞர்கள்
- லெனி புரூஸ்
- யோர்ஜ் கார்லின்
- ரொபின் வில்லியம்ஸ்
- கிறிஸ் றொக்
- கார்லோஸ் மென்சியா
# பிரியா விகார் கோயில்



**பிரியா விகார் கோயில்** அல்லது **பிரசாத் பிரியா விகார்** (*Temple of Preah Vihear*) என்பது கம்போடியாவில் அமைந்துள்ள ஓர் இந்துக் கோயில் ஆகும். இது கம்போடியாவின் டாங்கிரெக் மலையில் 525 மீட்டர் உயரத்தில் தாய்லாந்தின் வடகிழக்கில் சிசாக்கெட் மாகாண எல்லையில் அமைந்துள்ளது. இக்கோயில் கிபி 11ம், 12ம் நூற்றாண்டுகளில் முதலாம் மற்றும் இரண்டாம் சூரியவர்மன் காலத்தில் கட்டப்பட்ட ஒரு சிவன் கோயில் ஆகும். 1962 இல் தாய்லாந்துக்கும் கம்போடியாவுக்கும் இடையில் இக்கோயிலின் உரிமை தொடர்பாக பெரும் சர்ச்சை ஏற்பட்டு ஹேக் நகரில் அமைந்துள்ள பன்னாட்டு நீதிமன்றத்தில் முறையிடப்பட்டு கம்போடியாவுக்கு இக்கோயிலின் உரிமை வழங்கப்பட்டது. இக்கோயிலை அடுத்துள்ள நிலம் தாய்லாந்துக்குச் சொந்தமானதாகும். கெமர் பேரரசினால் கட்டப்பட்ட கோயில்களில் பிரியா விகார் மிகவும் புகழ் வாய்ந்ததும் கண்ணுக்குக் குளிர்ச்சியான அமைப்பையும் கொண்டுள்ளது. ஜூலை 7, 2008 இல் யுனெஸ்கோவின் உலக பாரம்பரியக் களங்களின் பட்டியலில் இக்கோயில் சேர்க்கப்பட்டது.
# கெமர் பேரரசு



**கெமர் பேரரசு** (*Khmer empire*) என்பது தென்கிழக்காசியாவில் தற்போதைய கம்போடியாவை மையமாகக் கொண்டிருந்த தமிழ் சோழ பேரரசு ஆகும். 9ஆம் நூற்றாண்டில் தென் தமிழக பாண்டியர்கள் வழி வந்த சென்லா பேரரசு அகற்றப்பட்டு தற்போதைய லாவோஸ், தாய்லாந்து, மற்றும் வியட்நாம் உள்ளிட்ட கெமர் ஆட்சி தொடங்கப்பட்டது. கெமர் ஆட்சியின் ஆரம்ப காலத்தில் **தமிழர்களின்** கலாசார, அரசியல், மற்றும் வர்த்தகத் தொடர்புகளைக் கொண்டிருந்தது. பின்னர் கெமரின் தெற்கு எல்லையில் பரவியிருந்த சோழ வம்சத்தின் தொடர்புகளைக் கொண்டிருந்தது.  

அங்கோர் கெமர் பேரரசின் தலைநகராக விளங்கியது. அங்கு பத்து லட்சம் மக்கள் வாழ வீடுகளும், கோயில்களும் கட்டப்பட்டன. கெமர் பேரரசின் சமயங்களாக வீர சைவம் சமயமும், மகாயாண பௌத்தமும் விளங்கின. இன்னர் தேரவாத பௌத்தம் அறிமுகமானது.  

கி.பி. 12ஆம் நூற்றாண்டில் இரண்டாம் சூரியவர்மன் கட்டிய அங்கூர் வாட் கோயில் கெமர் கலையின் ஒரு போற்றத்தக்க அம்சமாகும். இதன் அணியிட்ட சுற்றுச் சுவர்களில் இராமாயணம், மகாபாரதம் போன்ற இதிகாசங்களின் கதைகள் சித்தரிக்கப்பட்டுள்ளன. மேலும் அக்காலத்து அரசிகளின் வாழ்க்கை நிகழ்ச்சிகளும் சித்தரிக்கப்பட்டுள்ளன. இந்தக் கோயில்களைச் சுற்றி அணைகளும், நீர்ப்பாசனக் கால்வாய்களும் அமைக்கப்பட்டுள்ளன.  

15ஆம் நூற்றாண்டின் இடையில் தாய்லாந்துப் படை கெமர் அரசை வீழ்த்தியது. இதே காலகட்டத்தில் தான் சோழர் சாம்ராஜ்யம் முற்றிலும் வீழ்த்தப்பட்டது  

## கெமர் பேரரசர்களின் காலக்கோடு
- 802-850: இரண்டாம் செயவர்மன் (பரமேஸ்வரன்)
- 854-877: மூன்றாம் செயவர்மன் (விஷ்ணுலோகன்)
- 877-889: இரண்டாம் இந்திரவர்மன் (ஈஸ்வரலோகன்)
- 889-910: முதலாம் யசோவர்மன் (பரமசிவலோகன்)
- 910-923: முதலாம் ஹஷவர்மன் (ருத்ரலோகன்)
- 923-928: இரண்டாம் ஈசானவர்மன் (பரமருத்ரலோகன்)
- 928-941: நான்காம் செயவர்மன் (பரமசிவபாதன்)
- 941-944: இரண்டாம் ஹர்ஷவர்மன் (விராமலோகன் அல்லது பிரம்மலோகன்)
- 944-968: ராஜேந்திரவர்மன் (சிவலோகன்)
- 968-1001: ஐந்தாம் ஜெயவர்மன் (பரமசிவலோகன்)
- 1001-1002?: முதலாம் உதயாதித்தியவர்மன்
- 1002-1011?: ஜெயவீரவர்மன்
- 1001-1050: முதலாம் சூரியவர்மன் (நிர்வாணபால லா)
- 1050-1066: இரண்டாம் உதயாதித்தியவர்மன்
- 1066-1080?: மூன்றாம் ஹர்ஷவர்மன் (சதாசிவபாதன்)
- 1080-1113?: ஆறாம் ஜெயவர்மன் (பரமகைவல்யபாதன்)
- 1113-1150: இரண்டாம் சூரியவர்மன் (பரமவிஷ்ணுலோகன்)
- 1150-1160: இரண்டாம் தரணீந்திரவர்மன் (பரமநிஷ்கலபாதன்)
- 1160-1165/6: இரண்டாம் யசோவர்மன்
- 1181-1220?: ஏழாம் ஜெயவர்மன் (மகாபரமசங்கடன்)
- 1220-1243: இரண்டாம் இந்திரவர்மன்
- 1243-1295: எட்டாம் ஜெயவர்மன் (abdicated) (பரமசுவரபாதன்)
- 1295-1308: மூன்றாம் இந்திரவர்மன்
- 1300-1307?: ஸ்ரீந்திரவர்மன் (abdicated)
- 1308-1327: இந்திரஜெயவர்மன்
- 1330-1353: பரமதகேமராஜன்
- 1371-?: Hou-eul-na
- 1404: Samtac Pra Phaya
- 1405: Samtac Chao Phaya Phing-ya
- 1405-1409: Nippean-bat
- 1409-1416: Lampong அல்லது Lampang Paramaja
- 1416-1425: Sorijovong, Sorijong அல்லது Lambang
- 1425-1429: Barom Racha, அல்லது Gamkhat Ramadhapati
- 1429-1431: Thommo-Soccorach அல்லது Dharmasoka
- 1432-1462: Ponhea Yat அல்லது Gam Yat
# டாங்கிரெக் மலைகள்



**டாங்கிரெக் மலைகள்** (ஆங்கிலம்: *Dângrêk Mountains*, *Chuor Phnom Dângrêk*; தாய்: ทิวเขาพนมดงรัก, *Thiu Khao Phanom Dongrak* கெமர்: ជួរភ្នំដងរែក); என்பது கெமரில் உள்ள தாழ்பிரதேச மலைத்தொடர் ஆகும்.  

இதன் சராசரி உயரம் 500 மீட்டர்கள். இம்மலைத் தொடர் கம்போடியா - தாய்லாந்து எல்லையில் அமைந்துள்ளது. டாங்கிரெக்கின் பெரும் பகுதி வடக்கு கம்போடியாவில் உள்ளது. இதன் அதிகூடிய உயரம் கடல் மட்டத்தில் இருந்து 753 மீட்டர்கள் (2,470 அடி) ஆகும்.  

## பொது

டாங்கிரெக் மலைகள் வடக்கு தாய்லாந்தில் மேக்கொங் ஆற்றிலிருந்து மேற்குத் திசையாக 200 மைல்கள் (320 கி.மீ.) தூரம் பரந்திருக்கிறது.  

புகழ்பெற்ற கெமர் இந்து சிவன் கோயிலான பிரசாத் பிரா விகார் இம்மலைகளில் கம்போடிய எல்லையில் அமைந்துள்ளது.